شانۆی کرووسیبڵ

شانۆی کرووسیبڵ، یان بە کورتی کرووسیبڵ، شانۆیەکی شاری شێفیڵد لە باشووری یۆرکشر لە ئینگلتەرایە، کە لە ساڵی ١٩٧١دا کراوەتەوە. ناوەکەی ئاماژەیە بۆ پۆڵای کرووسیبڵ، کە لە ساڵی ١٧٤٠دا لە شێفیڵد پەرەی پێدرا و بووە ھۆی پیشەسازیبوونی شارەکە. وێڕای ئەنجامدانی نمایشی شانۆییی ئاسایی، شانۆکە وەک شوێنێکی وەرزشییش خزمەت دەکات، کە لە ساڵی ١٩٧٧ەوە ساڵانە میوانداریی پاڵەوانێتیی جیھانیی سنووکەری کردووە. ڕۆژنامەی گاردیان کرووسیبڵی بە «ماڵی ڕۆحیی سنووکەر» ناوبردووە. پاڵەوانێتیی جیھانیی سنووکەری ژنان و پاڵەوانێتیی جیھانیی بەتەمەنەکان (سینیۆرز)یش لەو شوێنەدا ئەنجامدراون. لە ئایاری ٢٠٢٢دا، پلانە پێشنیارکراوەکان ئاشکرا کران بۆ دروستکردنی شوێنێکی نوێی ٣٬٠٠٠ کورسی لە نزیکییەوە کە پردێک ھەردوو باڵەخانەکە بەیەکەوە دەبەستێتەوە. سەرچاوەکان